_:nb0a879dd2aaa471fa3d6ec16d0f91c34xb0
<http://schema.org/articleBody>
"\r\n\r\nPrima conferință internațională a „Pământului Plat” din România va avea loc, în această toamnă, în Cluj. Evenimentul va avea loc între 5-6 octombrie, la un hotel select de 5 stele din inima orașului, potrivit Monitorul de Cluj.\r\n\r\n\r\n\r\n\r\n\r\n\r\n\r\nOrganizatorul Adrian Rus spune că, pentru cei 40 de euro plătiți drept taxă de înscriere la conferință, participanții vor primi „tshirt, coffee breaks included”, adică un tricou și pauzele de cafea.\r\n\r\n„Ascultați vorbitori internaționali, puneți întrebări și participați la discuții. Intâlniți oameni care gândesc si au preocupari similare sau diametral opuse în ceea ce privește perspectiva asupra realității în care trăim”, se arată în textul invitației la evenimentul pentru care și-au manifestat interesul peste 140 de persoane.\r\n\r\nCine sunt „flat Earthers”?\r\n\r\nTeoria pământului plat este o concepție arhaică conform căreia Pământul ar avea forma unui plan sau a unui disc. În epoca modernă, teoriile pseudo-științifice ale pământul plat au fost asumate de Flat Earth Society și, din ce în ce mai mult, de către indivizi neafiliați care folosesc media de socializare.\r\n\r\nTeoriile moderne ale Pământului plat, cum ar fi cele îmbrățișate de societățile moderne ale Pământului plat sunt etichetate în mod obișnuit drept pseudoștiință.\r\n\r\nÎn 1947, Klaas Dijkstra a afirmat că Pământul este plat, afirmație pe care a susținut-o până la moartea sa în 1969.\r\n\r\nConform teoriei sale, Pământul este un disc rotund plat care are la marginea sa un zid din gheață - această zonă fiind considerată Polul Sud.\r\n\r\nDijkstra a numit Polul Sud ca \"zona de apatie\", lumea se termină acolo, aerul este subțire și busola NU funcționează corect.\r\n\r\nPolul Nord se află în centrul Pământului plat al lui Dijkstra.\r\n\r\nPotrivit unui studiu mai vechi, 1 din 10 români crede că Pământul este plat, pentru că „așa pare cu ochiul liber”, în timp ce doi din 10 români consideră că Soarele se învârte în jurul Pământului, nu invers."
<https://ortodoxinfo.ro/2019/07/23/prima-conferinta-a-pamantului-plat-din-romania/?replytocom=61814>